 Madaxweynaha Jamhuuriyadda Somaliland, Mudane Muuse Biixi Cabdi oo ugu dambayntii hadalka la wareegay, ayaa sheegay inay qaran ahaan loo baahan yahay inay macallimiinta dugsiyada dawladda wax ka dhigtaa helaan mushahar ku filan, waxaana uu caddeeyey inuu gudo geli doono sidii lacagtaas loo heli lahaa, isaga oo bahda waxbarashadana ka codsaday inay qayb ka noqdaan xalka lagaga gudbayo caqadaha ay soo bandhigeen, waxaana uu yidhi, Macallimiintu waxa ay u baahan tahay 24-Bilyan oo Somaliland shilling ah, si mushaharadooda kor loogu qaado, sidii lacagtaas loo raadin lahaana waxaanu u baahannahay muddo toddobaadyo ah, bahda waxbarashadana waxa laga rabaa inay soo wareejiyaan dhaqaalaha loo baahan yahay, soona raaciyaan qorshihii lagu heli lahaa dhaqaalahaa ay u baahan yihiin. 